钦定古今图书集成/明伦汇编/氏族典/第150卷 > 孙维城
## 钦定古今图书集成/明伦汇编/氏族典/第150卷 > 孙维城

按《明外史孙维城传》：“维城，字宗甫，丘县人。隆庆五年
进士，历知濬、太康、任丘三县。万历十年，擢南京御史。
以救言官范儁，夺俸一年。忤座主大学士许国，出为
永平知府，迁赤城兵备副使，屡进按察使，兵备如故。
寻以右布政使移守宣府，改广东左布政使，军民奏
留之。二十九年，拜右佥都御史，巡抚延绥。初，维城在”
宣府，与总兵官麻承恩不相能。会承恩亦移镇延绥，
一日，维城见城外积沙及城，命馀丁除之。承恩绐其
众曰：“食不宿饱且塞，沙可尽乎？”卒遂噪。维城晓之，卒
悟而散。维城因自劾。帝慰留。然维城竟坐是得疾，不
数月卒。